**În zori**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În gând regină,

Ca o Ondină,

În care curg, până-n afund,

Ca un Luceafăr

Vrăjit, dar teafăr,

Pătrund în tine, surâzând.

Sunt crin regal,

Un madrigal

Pe lira lui Orfeu redefinit,

Sunt clipa nopții

Pe fruntea bolții,

Ce cade-n vis, din infinit.

Mă plimb pe nori,

Sorbind din zori

Sărutul pâlpâirilor stelare,

Și cad în picuri,

Șoptind nimicuri

Ochilor tăi, furați din mare.

Atomi de vers,

Din univers,

Îmi dăruiesc un răsărit,

Mă scald în el

Purtând inel,

Și jurăminte de rostit !